CELEX: C2004/262/86
Language: et
Date: 2004-10-23 00:00:00
Title: Kohtuasi T-313/04: Hewlett-Packard GmbH 30. juuli 2004. aasta hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/45
            
         Hewlett-Packard GmbH 30. juuli 2004. aasta hagi Euroopa Ühenduste Komisjoni vastu
   (Kohtuasi T-313/04)
   (2004/C 262/86)
   Kohtuasja menetluse keel: saksa
   Hewlett-Packard GmbH, asukoht Böblingen (Saksamaa), esitas 30. juulil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindajad on advokaadid F. Boulanger, M. Mrozek ja M. Tervooren.
   Hageja palub esimese astme kohtult:
   
               —
            
            
               tühistada komisjoni 7. aprilli 2004. aasta otsus REM 06/02, millega otsustati, et tagasimaksmine ei ole ühel konkreetsel juhtumil õigustatud.
            
         Õigusliku alused ja peamised argumendid
   21. detsembril 1995. aastal lähetas hageja oma Singapuris asuvast tollilaost teele kaubad (printer ja printerikassetid) ühenduse territooriumile, kus kehtib kaupade vaba liikumine. Seoses kõnealuste kaupade lähetamisega ühenduse territooriumile, kus kehtib kaupade vaba liikumine, maksis hageja tollimaksu. Hageja väitel lähetas ta kauba 12. detsembril 1995, et olla kindel, et kaubalähetus toimub veel 31. detsembril 1995 kehtinud soodustollimäära alusel. Vastasel korral oleks sellel kauba lähetamise kuupäeval rakendatud 1. jaanuarist 1996 kehtima hakanuid kõrgemaid tollimaksumäärasid kauba transportimisel ühenduse territooriumile, kus kehtib kaupade vaba liikumine. Määrusega (EÜ) nr 3009/95 (1) jõustus tollimaksuvabastus sellele kaubagrupile, kuhu kuulusid ka hageja kaubad.
   1996. aasta novembris pöördus hageja Saksamaa tolliametite poole, kus ta taotles tema makstud summa tagasimaksmist. Hageja taotlus jäeti rahuldamata. Kooskõlas hagejaga pöördusid Saksamaa tolliametid käesolevas asjas komisjoni poole.
   Tuginedes tollikoodeksi artiklile 239 väidab hageja, et kuna komisjon rikkus määruse nr 3009/95, milles tahtlikult muudeti kuupäev varasemaks ja osundati alles 21. detsembril 1996 avaldatud nõukogu 22. detsembri 1995 väljaantud määrusega nr 3093/95, hilinenud avaldamise ja õigeaegse teatavaks mittetegemisega ühenduse institutsioonide tegevuse prognoositavuse ja õiguskindluse põhimõtet.
   Lisaks väidab hageja, et komisjon on rikkunud ka nõukogu määruse (EMÜ) nr 2658/87 (2) artiklit 12, mille kohaselt kombineeritud nomenklatuuri terviktekst järgneva aasta jaoks peab olema avaldatud eelneva aasta 31. oktoobrini. Kõnealuse õigusakti eesmärk on anda usaldusväärset teavet majandustegevusega seotud isikutele eelolevatest finantsilistest tagajärgedest ning seega anda ühenduse kodanikele kindlust planeerimisel, millele vastavalt oma tegevust suunata.
   Lisaks sellele möönab hageja, et kuna komisjon ei teinud õigeaegselt teatavaks kombineeritud nomenklatuuri eelseisvat uut muudatust, siis on ta rikkunud hoolikuse ja täpsuse kohustust. Peale selle on komisjon vaidlustatud otsuses lähtunud asjaoludest, mis objektiivselt võttes puudusid. Seeläbi rikkus komisjon hageja kahjuks otsuse tegemisel ettenähtud kaalutlus- või otsustusõigus. Lõpuks väidab hageja, et tema ise ei käitunud ei ilmselgelt hooletult ega pettuse kavatsusega.
   
      (1)  Komisjoni 22. detsembri 1995. aasta määrus (EÜ) nr 3009/95, millega muudetakse nõukogu määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta esimest lisa (EÜT L 319, lk 1).
   
      (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, lk 1).